section_heading: Bogoslovija u Katoličkoj Crkvi
paragraph_text: U Katoličkoj Crkvi bogoslovija ili bogoslovno sjemenište je ustanova u kojoj žive bogoslovi, to jest svećenički kandidati dok pohađaju teološki fakultet, te se pripremaju za đakonsko i svećeničko ređenje. Bogoslovija ima točno definirani ustroj. Prvi odgovoran za rad i život bogoslovije je biskup, a u tome mu pomaže svećenik kojeg je imenovao rektorom bogoslovije. Uz njega bogoslovija ima i svojega duhovnika, ekonoma i prefekta.